Restauratør Daniel Busch Hansen har kastet håndklædet efter millionunderskud i Den Lille Kro. I november åbnede han Krofatter?s Mad & Ølbar i Guldsmedgade. Den fortsætter dog.

Annonce

Et millionunderskud i regnskaberne for 2013 og 2014 lukkede den populære Aarhus-restaurant Den Lille Kro, inden et nyt underskud for 2015 dukkede op. Restauratøren, Daniel Busch Hansen, nåede i november at åbne en ny restaurant i Guldsmedgade: Krofatter's Mad & Ølbar. Den fortsætter dog.

Stegt flæsk og persillesovs er blevet kåret til nationalret- Vi besøger Den Lille Kro i Grønnegade få at forevige flæsket Ejeren er Daniel Busch Hansen

Det skyldes, at restauratøren allerede fjorten dage efter åbningen af mad- og ølbaren i Guldsmedgade solgte stedet videre til en partner. Det fortæller Daniel Busch Hansen til TV2 Østjylland på dagen, hvor han smed håndklædet i ringen for Den Lille Kro, som ellers angiveligt skulle have masser af besøgende - dog ikke i følge regnskabet.

»Jeg solgte faktisk ud af Krofatter's 14 dage efter, at vi startede. Min partner købte mig ud efter aftale, fordi jeg gik med tanker om at starte en form for franchise. Det er ikke blevet til noget konkret endnu, og det er fuldstændig udramatisk,« siger Daniel Busch Hansen.

I følge selskabsoplysningerne står Fritz Walther Pedersen, der blandt andet ejer FP Holding, som ejeren af Krofatter's Mad & Ølbar. Stiften.dk er ikke lykkedes at komme i kontakt med Fritz Walther Pedersen.

Den Lille Kro nåede ellers på mange måder at blive et hit i Aarhus, hvor det faktisk ofte var svært at bestille bord til menuen, der bød på klassiske dansk mad - hvilket Daniel Busch Hansen i øvrigt udgav en kogebog om.